आजमगढ़/गाजीपुर. यूपी के आजमगढ़ में के कार्यक्रम में शहीदों के सम्मान के दौरान फर्जीवाड़े का मामला सामने आया है। कार्यक्रम के दौरान आयोजकों ने परमवीर चक्र विजेता शहीद अब्दुल हमीद की पत्नी रसूलन बीबी के बजाय दूसरी महिला को अखिलेश के हाथों सम्मानित कर दिया। मीडि‍या में खबरें देखकर शहीद का पर‍िवार चौंक गया। रसूलन देवी ने कहा, ''जब हमें निमंत्रण मिला ही नहीं तो हम उस कार्यक्रम में कैसे शामिल होंगे। हमारे नाम पर किसी दूसरे को कैसे सम्मानित किया जा सकता है। इस बात को अखिलेश को भी समझना चाहिए, क्योंकि अखिलेश यादव खुद हमें पहचानते हैं।''

क्या है पूरा मामला ?

- पूर्व सीएम अखिलेश यादव बीते 30 अगस्त को आजमगढ़ में शहीदों का सम्मान कर रहे थे।

- इस दौरान परमवीर चक्र वि‍जेता शहीद अब्दुल हमीद की पत्नी रसूलन देवी की पत्नी का नाम अनाउंस किया गया, लेकिन अखि‍लेश ने मंच किसी और महिला को सम्मानित कर दिया।

- मीडि‍या में खबरें आने के बाद शहीद का पर‍िवार चौंक गया।

शहीद और उसके परिवार का अपमान है ये

- शहीद के नाती जमील ने बताया, कार्यक्रम के दूसरे दिन हमने जब शहीद अब्दुल हमीद की पत्नी रसूलन बीबी का पूर्व सीएम अखिलेश के हाथों सम्मान की खबरें सुनी तो चौंक गए।

- हमें समझ ही नहीं आ रहा कि जब वे कार्यक्रम में मौजूद ही नहीं रहे तो शहीद के नाम पर आयोजकों ने किसका सम्मान कर दिया।

- वीर अब्दुल हमीद कोई आम आदमी नहीं थे, उन्हें परमवीर चक्र प्रदान किया गया था। यह उनका और शहीद परिवार का अपमान है।

- दुख की बात यह है कि अखिलेश यादव कई बार रसूलन बीबी से मिल चुके है और अखिलेश सरकार के पूर्व मंत्री सिंह मंच पर मौजूद थे, जो गाजीपुर के रहने वाले हैं। अगर यह जानबूझ कर नहीं किया गया तो कम से कम उन्हें रसूलन बीबी को पहचानना चाहिए था।

क्या बोले सपा नेता?

- सपा जिलाध्यक्ष हवलदार यादव ने बताया, कार्यक्रम के आयोजक शहीद के भाई प्रमोद यादव थे, जिनका सपा से कोई लेना देना नहीं है।

- आयोजान समिति से जुड़े एक सदस्य ने मोबाइल पर बताया कि रसूलन बीबी के नाम के एलान के दौरान सम्मान लेने वाली महिला एक अन्य शहीद की पत्नी है। वहीं, रसूलन बीबी के बारे में बताया की उनके यहां आमंत्रण भेजा गया था, लेकिन कोई आ नहीं पाया। जो गड़बड़ हुई वह संचालन की कमी से हुई।

- समाजवादी पार्टी के सचिव एसके सत्येन का कहना है, एंकर की गलती की वजह से यह हुआ, जिसमें श्हीद अब्दुल हमीद की पत्नी का नाम बार-बार लिया जा रहा था। इसी वजह से कन्फ्यूजन हो गया। उन्होंने कहा कि जिनको सम्मान मिला उनका भी लिस्ट में नाम था। शहीद भगवती सिंह चाइना के युद्व में मारे गए थे। उनकी पत्नी है और वह कम सुनती है।